1. ข้อมูลทั่วไป

-   บริษัท อินเทอร์เน็ตประเทศไทย จำกัด (มหาชน) - ไอเน็ต

ที่ตั้งสำนักงานใหญ่ 1768 อาคารไทยซัมมิท ทาวเวอร์ ชั้น 10-12 และชั้น IT

ถนนเพชรบุรีตัดใหม่ แขวงบางกะปิ เขตห้วยขวาง

กรุงเทพมหานคร 10310

โทรศัพท์ : 0-2257-7000

  โทรสาร : 0-2257-7222

Home page : http://www.inet.co.th

ประเภทธุรกิจ ผู้ให้บริการเชื่อมต่ออินเทอร์เน็ตและให้บริการเทคโนโลยีสารสนเทศและ
การสื่อสารครบวงจร

เลขทะเบียนบริษัท บมจ. 0107544000094

ทุนจดทะเบียน 333,333,333 บาท แบ่งเป็นหุ้นสามัญ 333,333,333 หุ้น

มูลค่าที่ตราไว้หุ้นละ 1 บาท

ทุนจดทะเบียนและเรียกชำระแล้ว 250,020,799 บาท

จำนวนหุ้นสามัญที่จำหน่ายได้แล้ว 250,020,799 หุ้น

-   บริษัทย่อย : บริษัท แมนดาลา คอมมูนิเคชั่น จำกัด

ที่ตั้งสำนักงาน 1768 อาคารไทยซัมมิท ทาวเวอร์ ชั้น ไอที ถนนเพชรบุรีตัดใหม่

แขวงบางกะปิ เขตห้วยขวาง กรุงเทพมหานคร 10310

โทรศัพท์ : 0-2257-7000

  โทรสาร : 0-2257-7222

ประเภทธุรกิจ ให้บริการกิจการโทรคมนาคม และให้บริการที่เกี่ยวข้อง

  ทุนจดทะเบียน 10,000,000 บาท แบ่งเป็นหุ้นสามัญจำนวน 1,000,000 หุ้น

มูลค่าหุ้นละ 10 บาท

ทุนชำระแล้ว 5,000,000 บาท

จำนวนหุ้นสามัญที่จำหน่ายได้แล้ว 1,000,000 หุ้น โดยบริษัทเข้าถือหุ้นจำนวนร้อยละ 99.99

-   บริษัทร่วมทุน : บริษัท เน็ตเบย์ จำกัด

ที่ตั้งสำนักงาน 719/8-9 ถนนพระราม 6 แขวงวังใหม่

เขตปทุมวัน กรุงเทพมหานคร 10330

โทรศัพท์ : 0-2612-3529

โทรสาร : 0-2612-3051

ประเภทธุรกิจ อีโลจิสติกส์ จัดทำและพัฒนาระบบทางอิเล็กทรอนิกส์ รวมทั้ง

เป็นที่ปรึกษาให้คำแนะนำด้านโทรคมนาคมและการสื่อสาร

ทุนจดทะเบียน 90,000,000 บาท แบ่งเป็นหุ้นสามัญจำนวน 9,000,000 หุ้น

มูลค่าหุ้นละ 10 บาท

ทุนชำระแล้ว 90,000,000 บาท

จำนวนหุ้นสามัญที่จำหน่ายได้แล้ว 9,000,000 หุ้น โดยบริษัทเข้าถือหุ้นจำนวนร้อยละ 40

-   บุคคลอ้างอิง

(ก) นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  อาคารตลาดหลักทรัพย์แห่งประเทศไทย ชั้น 4 และชั้น 6-7

  62 ถนนรัชดาภิเษก แขวงคลองเตย เขตคลองเตย

  กรุงเทพมหานคร 10110

โทรศัพท์ : 0-2359-1200

โทรสาร : 0-2359-1259

  (ข) ผู้สอบบัญชี : นายอธิพงศ์ อธิพงศ์สกุล

เลขทะเบียนผู้สอบบัญชีรับอนุญาต 3500

  นายวิชัย รุจิตานนท์

  เลขทะเบียนผู้สอบบัญชีรับอนุญาต 4054

  นายเสถียร วงศ์สนันท์

เลขทะเบียนผู้สอบบัญชีรับอนุญาต 3495

นางสาวกุลธิดา ภาสุรกุล

เลขทะเบียนผู้สอบบัญชีรับอนุญาต 5946

นายทนงศักดิ์ ประดิษฐาน

เลขทะเบียนผู้สอบบัญชีรับอนุญาต 8819

บริษัท เอเอ็นเอส ออดิท จำกัด

  ชั้น 22 อาคาร ว่องวานิช อาคารบี 100/2

  ถนนพระรามเก้า ห้วยขวาง กรุงเทพมหานคร 10310

โทรศัพท์ : 0-2265-0109

โทรสาร : 0-2265-0110

วิสัยทัศน์ ภารกิจและคุณค่าหลัก

วิสัยทัศน์ (Vision)

-   เป็นผู้ให้บริการโครงสร้างพื้นฐานด้าน ICT ชั้นนำ มีความน่าเชื่อถือ
    มีคุณภาพในระดับมาตรฐานสากล

ภารกิจ (Mission)

-   มุ่งมั่นสร้างความพึงพอใจและความผูกพันแก่ลูกค้าโดยการนำเสนอบริการโครงสร้างพื้นฐานที่มีความปลอดภัยและมีคุณภาพในระดับมาตรฐานสากล
    สามารถตอบสนองความต้องการทางธุรกิจ ด้วยราคาเป็นธรรม

-   ดำเนินธุรกิจที่สามารถสร้างผลตอบแทนที่ดีและมีการขยายธุรกิจให้เติบโตต่อเนื่องอย่างยั่งยืน

-   เป็นสมาชิกที่ดีของสังคม ใส่ใจต่อสิ่งแวดล้อม

คุณค่าหลัก (Core Value)

บริษัท อินเทอร์เน็ตประเทศไทย จำกัด (มหาชน)
ประกอบกิจการในลักษณะที่ใช้นวัตกรรมทางเทคโนโลยีสารสนเทศเปลี่ยนมาเป็นโอกาสทางธุรกิจ
โดยคำนึงถึงประโยชน์ของผู้มีส่วนได้ส่วนเสียทุกฝ่ายของบริษัทเพื่อสร้างความมั่นคงที่ยั่งยืนบนคุณค่าหลัก
4 ประการ ดังนี้

1.  นวัตกรรม (Innovation)
    เรายกย่องและรับฟังความคิดทุกความคิดเพื่อพัฒนาทางออกที่ดีขึ้นและตอบสนองต่อความต้องการของลูกค้าได้ดีขึ้น
    นวัตกรรมมีความหมายกว้างกว่าการสร้างสินค้าหรือบริการที่ดีขึ้น
    แต่ยังรวมไปถึงการปรับปรุงกระบวนการทางธุรกิจจนอยู่ในระดับที่น่าพอใจอีกด้วย
    นวัตกรรมเป็นหน้าที่ของบุคลากรของบริษัททุกคน

2.  ความเป็นกลาง (Neutral)
    เราเชื่อว่าบริษัทสามารถเติบโตเจริญรุ่งเรืองไปพร้อมผู้มีส่วนเกี่ยวข้องทั้งผู้ถือหุ้น ลูกค้า
    พนักงาน พันธมิตร คู่ค้าและสังคมไทยโดยรวม
    บริษัทพยายามที่สุดที่จะประสานประโยชน์ระหว่างผู้มีส่วนเกี่ยวข้องทุกด้าน

3.  ความกระตือรือร้น (Energetic)
    เราใช้ประโยชน์สูงสุดจากความหลากหลายทางประสบการณ์ของบุคลากร
    กิจการของบริษัทประสบความสำเร็จโดยการสื่อสาร แลกเปลี่ยนความคิดเห็น
    การทำงานทั้งร่วมกันและกับลูกค้า มีความตื่นตัวต่อความรู้ใหม่ๆตลอดเวลา
    เพื่อตอบสนองกับลูกค้าทั้งภายในและภายนอกด้วยความรู้สึกกระตือรือล้น
    ทำงานตรงตามเวลาที่กำหนดอย่างต่อเนื่องและทำให้มั่นใจว่า
    การดำเนินภารกิจของเราจะเสร็จอย่างรวดเร็ว
    เพื่อที่จะตอบสนองความต้องการของลูกค้าของเราในปัจจุบันและในอนาคต

4.  ความซื่อสัตย์เชื่อถือได้และการยึดมั่นในคุณธรรม (Trustworthy)
    บุคลากรของบริษัทปฏิบัติตนอย่างมืออาชีพที่มีความซื่อสัตย์ รับผิดชอบ มีจริยธรรม
    และเชื่อถือได้ตลอดเวลาในทุกกรณี บริษัทจะไม่เกี่ยวข้องกับความไม่ถูกต้อง
    เราเชื่อว่าการทำธุรกิจอย่างตรงไปตรงมาก็สามารถนำพาองค์กรไปสู่ความสำเร็จได้
    บริษัทปฏิบัติต่อคู่แข่งทางการค้าด้วยความเป็นธรรมตามหลักของการแข่งขันเสรีซึ่งจะนำประโยชน์สู่ผู้บริโภค

2. ปัจจัยความเสี่ยง

2.1 ความเสี่ยงด้านการแข่งขันในการประกอบธุรกิจ

ภายหลังจากคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ
(กสทช.)
ได้ออกประกาศหลักเกณฑ์และวิธีการจัดเก็บรายได้เพื่อนำไปใช้ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม
เมื่อเดือนพฤษภาคม 2555 โดยกำหนดให้ผู้ให้บริการที่มีรายได้สุทธิสูงกว่า 20
ล้านบาทมีหน้าที่ต้องนำส่งรายได้ให้แก่กองทุนวิจัยและพัฒนากิจการกระจายเสียง กิจการโทรทัศน์
และกิจการโทรคมนาคมเพื่อประโยชน์สาธารณะในอัตราร้อยละ 3.75 ต่อปี
ของรายได้สุทธิทำให้ผู้ให้บริการอินเทอร์เน็ตมีภาระต้นทุนการให้บริการเพิ่มขึ้น นอกจากนั้น
กสทช.ยังได้ออกประกาศเรื่องค่าธรรมเนียมใบอนุญาตประกอบกิจการโทรคมนาคม พ.ศ.2555
สาระสำคัญคือ
กำหนดให้ผู้รับใบอนุญาตประกอบกิจการโทรคมนาคมซึ่งรวมถึงผู้รับใบอนุญาตให้บริการอินเทอร์เน็ตจะต้องชำระค่าธรรมเนียมรายปีจากรายได้จากการประกอบกิจการโทรคมนาคม
ซึ่งรวมถึงการให้บริการอินเทอร์เน็ตด้วย โดยจัดเก็บในลักษณะขั้นบันไดแบบอัตราก้าวหน้า กล่าวคือ
หากมีรายได้จากการให้บริการโทรคมนาคมมาก
จะต้องชำระค่าธรรมเนียมใบอนุญาตสูงตามรายได้ที่เกิดขึ้น
ซึ่งจะทำให้ผู้ให้บริการกิจการโทรคมนาคม
รวมถึงผู้ให้บริการอินเทอร์เน็ตรายเล็กมีต้นทุนการให้บริการเพิ่มขึ้น
เพราะเป็นลักษณะการจัดเก็บค่าธรรมเนียมตามรายได้ก่อนหักค่าใช้จ่ายของผู้ให้บริการ

อย่างไรก็ตาม นอกจากบริการอินเทอร์เน็ตแล้ว บริษัทยังให้บริการ ICT ครบวงจร
ซึ่งมีสัดส่วนรายได้ใกล้เคียงกัน และมีแนวโน้มเติบโตสูงกว่าการให้บริการอินเทอร์เน็ต

2.2 การเปลี่ยนแปลงทางเทคโนโลยี

เทคโนโลยีด้านอินเทอร์เน็ตและเทคโนโลยีสารสนเทศมีการเปลี่ยนแปลงอย่างรวดเร็ว
เกิดการหลอมรวมระหว่างเครือข่ายและสารสนเทศ เช่น broadband Internet, mobile
Internet, social network, cloud computing, data center and BCP
บริษัทฯมีการติดตาม ศึกษาเทคโนโลยีต่างๆอย่างต่อเนื่อง เพื่อนำมาพัฒนาเป็นบริการรูปแบบใหม่ๆ
ที่เหมาะกับธุรกิจของลูกค้า โดยต่อยอดจากบริการหลักของบริษัท

2.3 ความเสี่ยงจากผู้ถือหุ้นรายใหญ่ที่มีความขัดแย้งทางผลประโยชน์
ในการดำเนินธุรกิจที่แข่งขันกันเอง

บริษัทมีผู้ถือหุ้นรายใหญ่ คือ บริษัท กสท โทรคมนาคม จำกัด (มหาชน) (“กสท”) และ บริษัท
ทีโอที จำกัด (มหาชน) (“ทีโอที”) ซึ่งแต่ละบริษัทดังกล่าวถือหุ้นบริษัทในสัดส่วนร้อยละ 16
ของทุนจดทะเบียน และเรียกชำระแล้วของบริษัท โดย กสท และ ทีโอที
ได้ส่งกรรมการเป็นตัวแทนของผู้ถือหุ้นดังกล่าวเป็นผู้มีอำนาจลงนามผูกพันบริษัท ขณะนี้ทั้ง กสท
และทีโอที ได้เปิดให้บริการอินเทอร์เน็ตเชิงพาณิชย์แก่บุคคลทั่วไปด้วยเช่นกัน อย่างไรก็ตาม
บริษัทได้ดำเนินการป้องกันโดยกำหนดแนวทางการกำกับดูแลที่ดี (Code of Conduct)
เกี่ยวกับการรักษาความลับและข้อมูลภายในบริษัท
และการกำหนดให้กรรมการผู้มีส่วนได้เสียไม่มีสิทธิออกเสียงลงมติในเรื่องที่มีส่วนได้เสียดังกล่าวไว้ในระเบียบของบริษัท
โดยคณะกรรมการบริษัทได้ลงนามรับทราบข้อกำหนดตามระเบียบดังกล่าวแล้ว
ซึ่งกรรมการทุกท่านได้รับการแต่งตั้งจากที่ประชุมผู้ถือหุ้นและได้ชี้แจงให้ผู้ถือหุ้นทราบถึงความขัดแย้งทางผลประโยชน์ก่อนเข้ารับตำแหน่งตามพระราชบัญญัติบริษัทมหาชน
นอกจากนี้ บริษัทกับทั้ง กสท และทีโอที
ได้มีความร่วมมือทางธุรกิจในลักษณะพันธมิตรในการให้บริการลูกค้าร่วมกัน
เพื่อเป็นมาตรการป้องกันความเสี่ยงในส่วนนี้อีกทางหนึ่ง

2.4  ความเสี่ยงจากการเปลี่ยนแปลงข้อกฎหมายที่เกี่ยวข้อง

เนื่องจากลักษณะการประกอบธุรกิจของบริษัทฯ
ที่ดำเนินธุรกิจภายใต้ข้อกำหนดผู้รับใบอนุญาตประกอบกิจการโทรคมนาคมจากหน่วยงานคณะกรรมการกิจการกระจายเสียง
กิจการโทรทัศน์และกิจการโทรคมนาคมแห่งชาติ  (กสทช.) ซึ่งจะมีการออกประกาศ
ระเบียบเพื่อกำกับดูแลทั้งในด้านโทรคมนาคมและกิจการกระจายเสียงอย่างต่อเนื่อง   บริษัทฯ
จึงมีความเสี่ยงที่จะได้รับผลกระทบจากการเปลี่ยนแปลงกฎหมาย และการวางนโยบายจากภาครัฐ
ซึ่งล้วนเป็นปัจจัยที่อยู่เหนือการควบคุมซึ่งอาจจะส่งผลกระทบต่อการพัฒนาโครงการใหม่ของบริษัทฯ
อย่างไรก็ตาม บริษัทฯ ได้ให้ความสำคัญกับการศึกษาข้อกฎหมายต่างๆ
ที่เกี่ยวข้องอย่างละเอียดก่อนการตัดสินใจลงทุน
รวมถึงการติดตามสถานการณ์ความเคลื่อนไหวในประเด็นต่างๆ เหล่านี้อย่างใกล้ชิดตลอดเวลา
เพื่อให้สามารถกำหนดแผนการพัฒนาโครงการได้อย่างเหมาะสมหากมีการเปลี่ยนแปลงในข้อกฎหมายหรือนโยบายของรัฐ

2.5  ความเสี่ยงจากการการให้บริการลูกค้าราชการ

บริษัทฯ มีลูกค้าจากภาครัฐและรัฐวิสาหกิจประมาณ 30% ในช่วงสภาวะเหตุการณ์การเมืองที่ผ่านมา
ส่งผลต่อการดำเนินงานของหน่วยงานรัฐ
อันจะส่งผลกระทบต่อผลการดำเนินงานและฐานะทางการเงินของบริษัทฯบางส่วน อย่างไรก็ตาม
บริษัทฯได้วางแผนกระจายฐานลูกค้าไปยังกลุ่มลูกค้าเอกชนมากขึ้น

3. ลักษณะการประกอบธุรกิจ

3.1 การเปลี่ยนแปลงและพัฒนการที่สำคัญของบริษัทในปี 2556

บริษัทมีศูนย์ข้อมูลอินเทอร์เน็ต (Internet Data Center : IDC) ให้บริการอยู่ 2 แห่ง คือ
ที่อาคารไทยซัมมิททาวเวอร์ ถนนเพชรบุรีตัดใหม่ และอาคารบางกอกไทยทาวเวอร์ ถนนรางน้ำ
เพื่อสามารถให้บริการ IDC ได้อย่างครบวงจรอย่างปลอดภัยและมีเสถียรภาพ
และยังสามารถให้บริการ Managed Services ได้ ในปี 2556 บริษัทได้ดำเนินการปรับปรุงศูนย์
INET IDC ที่อาคารไทยซัมมิททาวเวอร์เสร็จเรียบร้อยและเปิดใช้บริการแล้ว
โดยใช้เทคโนโลยีที่ช่วยปลอดฝุ่นและประหยัดพลังงาน (clean and green) ตามมาตรฐาน ISO
14644 และระบบควบคุมความปลอดภัยภายในแบบ Centerline Management ที่แสดงผลในรูป 3
มิติ รวมถึงมาตรฐานสากลด้านการปฏิบัติการตามหลักแผนการให้บริการธุรกิจอย่างต่อเนื่อง
(Business Continuity Planning : BCP) ด้วยความร่วมมือจากผู้นำ IT ด้าน Network
จาก บริษัท ซิสโก้ ซิสเต็มส์ จำกัด และด้านโครงสร้างพื้นฐาน จาก บริษัท ฮิวเลตต์ - แพคการ์ด
(ประเทศไทย) เพื่อให้มั่นใจว่าการให้บริการของบริษัทอยู่บนศูนย์ข้อมูลที่ทันสมัย ได้มาตรฐาน
มีระบบสำรองข้อมูลซึ่งกันและกันด้วยระบบเครือข่ายที่เข้มแข็ง
สามารถให้บริการได้อย่างต่อเนื่องโดยไม่หยุดชะงัก

ในปี 2556 บริษัทได้รับใบประกาศการรับรองมาตรฐานด้านความมั่นคงปลอดภัยตามมาตรฐาน
ISO/IEC 27001 : 2005 สำหรับการให้บริการศูนย์ข้อมูลอินเทอร์เน็ต
ที่อาคารบางกอกไทยทาวเวอร์และอาคารไทยซัมมิททาวเวอร์

และในปี 2556 นี้ศูนย์ข้อมูลอินเทอร์เน็ตที่อาคารบางกอกไทยทาวเวอร์
ได้รับใบประกาศการรับรองมาตรฐานด้านความมั่นคงปลอดภัยตามมาตรฐาน ISO/IEC 27001 :
2005 บริการคลาวด์เป็นรายแรกของประเทศไทย
และเพื่อให้ลูกค้ามีความเชื่อมั่นในบริการที่บริษัทมีให้แก่ลูกค้า บริษัทได้ดำเนินการขอการ
รับรองมาตรฐาน ISO 20000 ขณะนี้อยู่ระหว่างรอรับใบประกาศในปี 2557

นอกจากนี้บริษัทได้ปรับเปลี่ยนโครงสร้างของบริษัทเพื่อเพิ่มประสิทธิภาพและลดค่าใช้จ่าย
โดยดำเนินการปิดสาขาในต่างจังหวัดลงทั้งหมด 7 สาขา เมื่อกลางปี 2556

ในด้านความร่วมมือกับพันธมิตร บริษัทร่วมมือกับบริษัท ทรานแซคชั่น เน็ตเวิร์ค เซอร์วิสเซส จำกัด
ผู้ให้บริการเครือข่ายชำระเงินผ่านบัตรเครดิตระดับโลกที่ได้รับการรับรองมาตรฐาน PCI DSS
เป็นที่เรียบร้อยแล้ว ให้บริการเครือข่ายชำระเงินผ่านบัตรเครดิต (EDC network pool)
ส่งผลให้ลูกค้าธนาคารของบริษัทได้ใช้บริการเครือข่ายชำระเงินผ่านบัตรเครดิตที่ได้รับการรับรองมาตรฐาน
PCI DSS ทันที ด้วยความร่วมมือดังกล่าว ทำให้บริษัทได้รับความไว้วางใจจากบริษัท อเมริกัน
เอ็กซ์เพรส (AMEX) ผู้ให้บริการชำระเงินผ่านบัตรเครดิตอเมริกัน เอ็กซ์เพรส ครอบคลุมทั่วโลก
ที่เลือกใช้บริการระบบเครือข่ายชำระเงินผ่านบัตรเครดิตของบริษัทในประเทศไทย

3.2 การประกอบธุรกิจ

บริษัท อินเทอร์เน็ตประเทศไทย จำกัด (มหาชน) (“บริษัท”)
เป็นผู้ให้บริการโครงสร้างพื้นฐานด้านไอซีทีแบบครบวงจร
สำหรับธุรกิจและผู้ที่ต้องการนำไอซีทีมาเป็นเครื่องมือเพื่อเสริมสร้างความสามารถในการแข่งขันทางธุรกิจ
บริการของบริษัทครอบคลุมตั้งแต่บริการเชื่อมต่อเครือข่ายอินเทอร์เน็ตเต็มรูปแบบ
การให้บริการศูนย์ข้อมูลพร้อมอุปกรณ์ต่างๆ
สำหรับผู้ที่ต้องการบริการที่มีประสิทธิภาพและมาตรฐานในระดับสากลไปจนถึงการนำเสนอระบบไอซีทีแบบ
cloud computing เพื่อใช้เป็นเครื่องมือในการเพิ่มประสิทธิภาพประสิทธิผลสำหรับธุรกิจ

บริษัทได้ก่อตั้งมาตั้งแต่วันที่ 1 มีนาคม 2538 ในชื่อของ ศูนย์บริการอินเทอร์เน็ตประเทศไทย
(Internet Thailand Service Center : ITSC) ซึ่งได้ให้บริการอินเทอร์เน็ตในเชิงพาณิชย์
จนกระทั่งเมื่อวันที่ 14 พฤษภาคม 2539
คณะรัฐมนตรีได้มีมติให้ดำเนินการจัดตั้งเป็นบริษัทและได้จดทะเบียนเป็นบริษัทเมื่อวันที่ 13 พฤษภาคม
2540 โดยมีทุนชำระแล้วเท่ากับ 16 ล้านบาท มูลค่าที่ตราไว้หุ้นละ 10 บาท
บริษัทได้รับอนุมัติจากการสื่อสารแห่งประเทศไทย (ในขณะนั้น) เมื่อวันที่ 9 ตุลาคม 2540
ให้ดำเนินการเป็นผู้ให้บริการเชื่อมต่ออินเทอร์เน็ตแก่ลูกค้าประเภทนิติบุคคลหรือองค์กรและประเภทบุคคลโดยไม่มีการสิ้นสุดของอายุการได้สิทธิดำเนินการดังกล่าว
ต่อมาในวันที่ 28 สิงหาคม 2544
บริษัทได้แปรสภาพเป็นบริษัทมหาชนและเพิ่มทุนจดทะเบียนตามมติคณะรัฐมนตรี
โดยเข้าทำการซื้อขายในตลาดหลักทรัพย์ตั้งแต่วันที่ 14 พฤศจิกายน 2544 เป็นต้นมา
ปัจจุบันบริษัทมีทุนจดทะเบียนเรียกชำระแล้ว 250.02 ล้านบาท โดยมีจำนวนหุ้นทั้งสิ้น
333,333,333 หุ้น มูลค่าที่ตราไว้หุ้นละ 1 บาท โดยสัดส่วนการถือหุ้น คือ

-   พนักงานและผู้ลงทุนทั่วไปถือหุ้นในอัตราร้อยละ 51

-   สำนักงานพัฒนาวิทยาศาสตร์และเทคโนโลยีแห่งชาติ ถือหุ้นในอัตราร้อยละ 17

-   บริษัท ทีโอที จำกัด (มหาชน) (“ทีโอที”) ถือหุ้นในอัตราร้อยละ 16

-   บริษัท กสท โทรคมนาคม จำกัด (มหาชน) (“กสท”) ถือหุ้นในอัตราร้อยละ 16

บริษัทให้บริการโครงสร้างพื้นฐานด้านไอซีทีแบบครบวงจร ธุรกิจของบริษัทแบ่งเป็น 2 ส่วน ดังนี้

1.  บริการเชื่อมต่ออินเทอร์เน็ต (Internet access )

2.  บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
    solutions) ได้แก่

-   บริการ Internet Data Center (IDC)

-   บริการ Cloud Service

-   บริการ EDC Network Pool

-   บริการ Software Services

โครงสร้างรายได้ของบริษัทและบริษัทย่อยโดยสรุป

  --------------------------------------------------- ------------- -------- ------------- ------- ------------- --------
  รายละเอียดของรายได้                                   งบการเงินรวม            งบการเงินรวม           งบการเงินรวม   

                                                      ปี 2556^(1/)            ปี 2555^(1/)           ปี 2554^(1/)   

                                                      ล้านบาท        %        ล้านบาท        %       ล้านบาท        %

  1. บริการเชื่อมต่ออินเทอร์เน็ต (Access Business)           98.4          25.44    94.4          29.44   130.25        41.6

  2.                                                  280.5         72.56    207.0         64.56   171.45        54.76
  บริการครบวงจรที่เกี่ยวข้องกับเทคโนโลยีสารสนเทศและการสื่อสาร                                                              
  (Business Solutions)^(2/)                                                                                      

  รวมรายได้จากการดำเนินการ                              378.9         98       301.4         94.0    301.7         96.37

  3. รายได้อื่น^(3/)                                     7.7           2        19.2          6.0     11.37         3.63

  รายได้รวม                                            386.6         100      320.6         100     313.07        100

  4. ส่วนแบ่งผลกำไรในบริษัทร่วม^(4/)                       6.4           4.2      16            5       10.82         3.46
  --------------------------------------------------- ------------- -------- ------------- ------- ------------- --------

หมายเหตุ :

^(1/) งบการเงินรวม ได้รวมงบการเงินเฉพาะของบริษัท และของบริษัทย่อย ได้แก่ บริษัท
แมนดาลา คอมมูนิเคชั่น จำกัด

^(2/) รายได้จากบริการครบวงจรที่เกี่ยวข้องกับเทคโนโลยีสารสนเทศและการสื่อสาร(Business
solutions) หมายถึง รายได้จากการดำเนินงานนอกเหนือจากการให้บริการเชื่อมต่ออินเทอร์เน็ต
(Internet Access) ได้แก่ รายได้จากบริการศูนย์ข้อมูลอินเทอร์เน็ต(IDC) รายได้บริการ
cloud services รายได้บริการ EDC Network Pool รายได้บริการ software services
และรายได้จากการขายอุปกรณ์คอมพิวเตอร์ หรืออุปกรณ์อื่นๆ ที่เกี่ยวข้อง เป็นต้น

^(3/) รายได้อื่น ประกอบด้วย ดอกเบี้ยรับ และรายได้อื่น

^(4/) บริษัทรับรู้ส่วนได้เสียในผลกำไรของบริษัทร่วม (Equity Method)
จากการลงทุนในหุ้นสามัญร้อยละ 40 ของทุนจดทะเบียนของบริษัท เน็ตเบย์ จำกัด

4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

บริษัทได้แบ่งกลุ่มธุรกิจออกเป็น 2 ลักษณะดังนี้

(1 ) บริการเชื่อมต่ออินเทอร์เน็ต (Internet Access)

บริษัทดำเนินธุรกิจเป็นผู้ให้บริการเชื่อมต่ออินเทอร์เน็ตสำหรับธุรกิจด้วยความเร็วที่หลากหลาย
มีพื้นที่ให้บริการอินเทอร์เน็ตครอบคลุมทุกจังหวัด
ทำให้ผู้ใช้บริการสามารถเชื่อมต่อเข้าสู่เครือข่ายอินเทอร์เน็ตได้ทั่วประเทศ
บริการอินเทอร์เน็ตนี้สามารถเชื่อมต่อได้ผ่านทุกช่องทางสื่อสาร ได้แก่
เชื่อมผ่านโครงข่ายอินเทอร์เน็ตบรอดแบนด์ สายวงจรเช่า (Leased Line) โครงข่าย
MetroLAN ที่เชื่อมโยงเครือข่ายภายในสำนักงานบนอาคารชั้นนำใจกลางกรุงเทพมหานคร
ด้วยความเร็วตั้งแต่ 10 Mbps บนโครงข่าย Fiber Optic ขนาด 10 Gbps.
บริษัทมุ่งเน้นการให้บริการที่มีคุณภาพและเสถียรภาพสูง มีการบริหาร Bandwidth
ให้เหมาะสมกับความต้องการของลูกค้า สามารถตรวจสอบสถานะการใช้งานแบบ Real Time
ได้ตลอดเวลา พร้อมเจ้าหน้าที่ที่ปรึกษาด้านเทคนิค ตลอด 24 ชั่วโมงทุกวัน
ส่งผลให้บริการได้รับการยอมรับและเลือกใช้งานจากองค์กรธุรกิจขนาดใหญ่ของประเทศหลายองค์กร

(2) บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions)

(2.1) บริการ Internet Data Center (IDC) INET IDC
เป็นศูนย์กลางการให้บริการสำหรับหน่วยงานหรือองค์กรธุรกิจต่างๆ
ที่ต้องการนำเสนอข้อมูลผ่านเครือข่าย Internet/Intranet ทั้งที่เป็นเครือข่ายสาธารณะ
(Public Network) และเครือข่ายส่วนบุคคล (Private Network) มีบริการในรูปแบบต่างๆ
เช่น

-   Business Continuity Planning / Disaster Recovery Center :
    ศูนย์สำรองข้อมูลเพื่อการบริหารจัดการฐานข้อมูลอย่างมีประสิทธิภาพและปลอดภัย
    ด้วยพื้นที่การทำงานสำรองพร้อมอินเทอร์เน็ตและอุปกรณ์อำนวยความสะดวก
    และรองรับการทำงานของพนักงานในทุกสถานการณ์ฉุกเฉิน เช่นวิกฤตน้ำท่วม วิกฤตการเมือง

-   Dedicated Server : การบริการให้เช่าเซิร์ฟเวอร์
    สำหรับองค์กรที่ต้องการความเป็นส่วนตัว พร้อมแผนเช่าซื้อเซิร์ฟเวอร์ที่หลากหลาย

-   Co-Location : บริการแบบรับฝากเซิร์ฟเวอร์
    สำหรับองค์กรที่ต้องการความเป็นส่วนตัวนำเครื่องที่มีอยู่แล้วมาฝากในพื้นที่ที่จัดไว้

ศูนย์ IDC ของบริษัททั้ง 2 แห่ง คือ ที่อาคารไทยซัมมิททาวเวอร์ และอาคารบางกอกไทยทาวเวอร์
มีการสํารองระบบเครือข่ายกันระหว่างกันอย่างสมบูรณ์ในรูปแบบ Full Redundancy ด้วย Metro
Ethernet Ring ขนาด 10 Gbps. พร้อมกับระบบรักษาความปลอดภัยตามมาตรฐานสากล
และมีบริการอำนวยความสะดวกครบวงจรตลอด 24 ชั่วโมง
สำหรับการให้บริการแก่ลูกค้าองค์กรชั้นนำของประเทศตั้งแต่บริษัทหลักทรัพย์ที่ทําธุรกรรมซื้อขายหลักทรัพย์บนอินเทอร์เน็ตไปจนถึงผู้ให้บริการเว็บไซต์ที่มีผู้เข้าเยี่ยมชมจำนวนมาก
รวมถึงลูกค้าผู้ใช้บริการจากต่างประเทศที่ต้องการเผยแพร่ข้อมูลต่อผู้ใช้ในประเทศไทย

(2.2) บริการ Cloud Services
เป็นบริการการใช้ทรัพยากรคอมพิวเตอร์ร่วมกันผ่านเครือข่ายอินเทอร์เน็ตภายใต้มาตรฐานความปลอดภัยที่ปฏิบัติสอดคล้องกับมาตรฐาน
ISO27001 แบ่งเป็น 3 ประเภท ดังนี้

  - Infrastructure as a Service (IaaS)
  เป็นการให้บริการการใช้โครงสร้างพื้นฐานด้าน IT เช่น Server, Storage
  ช่วยให้ผู้ใช้บริการประหยัดการลงทุนทางด้าน IT

  - Platform as Service (PaaS) เป็นบริการที่ให้ผู้ใช้บริการสามารถนำ Application
  มาทำงานอยู่บนระบบนี้ โดยจะช่วยให้ผู้ใช้บริการใช้ได้โดยไม่ต้องลงทุนทางด้าน Hardware และ
  Software เอง

  - Software as a Service (SaaS) จะเป็นการให้บริการทางด้าน Application เช่น
  Email on Cloud, Antivirus เป็นต้น

  (2.3) บริการ EDC Network Pool
  เป็นศูนย์กลางระบบเครือข่ายเครื่องรับชำระเงินผ่านบัตรเครดิตที่เชื่อมต่อธนาคารกับร้านค้าผ่านโครงข่ายโทรคมนาคมหลายรูปแบบ
  อาทิ โทรศัพท์พื้นฐาน โทรศัพท์เคลื่อนที่ และอินเทอร์เน็ต
  ทำให้สามารถทำธุรกรรมผ่านบัตรเครดิตได้อย่างปลอดภัย คล่องตัวในทุกพื้นที่ทั่วไทย ในปี 2555
  บริษัทได้ร่วมเป็นพันธมิตรกับบริษัท ทรานแซคชั่น เน็ตเวิร์ค เซอร์วิสเซส จำกัด (TNS)
  ผู้นำด้านการให้บริการการชำระเงินระดับโลก ให้บริการ EDC network pool
  เพื่อพัฒนามาตรฐานการให้บริการให้รองรับรูปแบบและกฎเกณฑ์ใหม่จากองค์กรการเงินระดับสากลที่กำหนดกฎเกณฑ์มาตรฐาน
  PCI DSS ให้ทุกองค์กรที่เก็บรักษา ประมวลผล หรือส่งต่อข้อมูลของผู้ถือบัตรอิเล็กทรอนิกส์
  มีการดูแลเครือข่ายและสร้างสภาพแวดล้อมทางกายภาพที่มั่นคงปลอดภัย
  เพื่อปกป้องข้อมูลส่วนตัวของผู้ถือบัตร รวมถึงมีระบบสำรองข้อมูล (Backup Switching)
  ที่มีเสถียรภาพและความมั่นคงสามารถทำงานแทนระบบหลักได้ทันทีตลอด 24 ชั่วโมง

(2.4) บริการ Software Services เป็นบริการ online application สำหรับลูกค้า เช่น
ระบบรับสมัครงาน (online recruitment) บริการ email services เป็นต้น

สิทธิในการประกอบธุรกิจของบริษัท

กสท อนุมัติให้บริษัทดำเนินการให้บริการอินเทอร์เน็ต
ตามเงื่อนไขที่ระบุในสัญญาดำเนินการให้บริการอินเทอร์เน็ต โดยมีสาระสำคัญของสัญญาดังต่อไปนี้

+------------------+---------------------------------------------------+
| ชื่อสัญญา           | สัญญาดำเนินการให้บริการอินเทอร์เน็ต (INTERNET)           |
+------------------+---------------------------------------------------+
| คู่สัญญา            | บริษัท กสท โทรคมนาคม จำกัด (มหาชน) (กสท)             |
|                  |                                                   |
|                  | บริษัท อินเทอร์เน็ตประเทศไทย จำกัด (มหาชน) (บริษัท)       |
+------------------+---------------------------------------------------+
| วันที่ทำสัญญา        | 9 ตุลาคม 2540                                      |
+------------------+---------------------------------------------------+
| สร               | - กสท                                             |
| ุปสาระสำคัญของสัญญา | อนุมัติให้บริษัทดำเนินการให้บ                             |
|                  | ริการอินเทอร์เน็ตแก่ผู้ใช้บริการที่ติดตั้งเครื่องอุปกรณ์ในประเทศไทย |
| การ              | ตามเงื่อนไขในสัญญา ตลอดจนกฎหมาย มติคณะรัฐมนตรี ข้อบังคับ   |
| ให้บริการอินเทอร์เน็ต | ระเบียบ คำสั่ง และนโยบายของ กสท                      |
|                  |                                                   |
|                  | - บริษัทต้องไม่ดำเนินการให้บริการหรือกระทำการใดๆ          |
|                  | อันเป็นการแข่งขันกับกิจกรรมหรือบริการหลักของกสท ซึ่งได้แก่     |
|                  | บริการโทรศัพท์ระหว่างประเทศ                           |
|                  | การ                                               |
|                  | จัดหาและการจัดโครงข่ายที่ใช้ในการสื่อสารในและระหว่างประเทศ |
|                  | และกิจกรรมบริการอื่นที่ กสท กำหนดให้เป็นกิจกรรมบริการหลักของ |
|                  | กสท ทั้งนี้ กสท                                       |
|                  | เป็นผู้วินิจฉัยว่ากิจกรรมหรือบริการใดเป็นกิจกรรมบริการหลักของ   |
|                  | กสท และให้คำวินิจฉัยของ กสท ดังกล่าวถือเป็นที่สุด            |
+------------------+---------------------------------------------------+
| ระย              | กสท                                               |
| ะเวลาการดำเนินการ | ยินยอมให้บริษัทเป็นผู้ดำ                                 |
|                  | เนินการให้บริการตามสัญญานี้จนกว่าคณะรัฐมนตรีจะมีมติให้เลิกบริษัท |
|                  | โดยเริ่มนับตั้งแต่วันแรกที่เปิดให้บริการ                      |
+------------------+---------------------------------------------------+

สิทธิใบอนุญาตการให้บริษัท แมนดาลา คอมมูนิเคชั่น จำกัด

บริษัท แมนดาลา คอมมูนิเคชั่น จำกัด เป็นบริษัทย่อยของบริษัท อินเทอร์เน็ตประเทศไทย จำกัด
(มหาชน) ประกอบธุรกิจให้บริการอินเทอร์เน็ต
โดยได้รับอนุญาตจากสำนักงานคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.)
ให้เป็นผู้รับใบอนุญาตการให้บริการอินเทอร์เน็ตแบบที่หนึ่ง คือ
เป็นประเภทไม่มีโครงข่ายโทรคมนาคมเป็นของตนเอง
(เช่าใช้ผ่านโครงข่ายโทรคมนาคมของผู้ให้บริการอื่นๆ) ได้รับใบอนุญาตตั้งแต่วันที่ 16 กุมภาพันธ์
2549 ปัจจุบันได้รับการต่ออายุจนถึงวันที่ 15 กุมภาพันธ์ 2562
โดยได้อธิบายรายละเอียดขอบเขตบริการไว้ในหัวข้อที่ 5 เรื่อง
ทรัพย์สินที่ใช้ในการประกอบธุรกิจข้อ 5.3 นโยบายการลงทุนในบริษัทย่อย
บริษัทร่วมและบริษัทที่เกี่ยวข้อง

กิจกรรมเพื่อสังคม

ด้านสังคม

บริษัทตระหนักถึงความสำคัญของการใช้งานอินเทอร์เน็ตที่มีอิทธิพลอย่างสูงต่อการใช้ชีวิตประจำวันของสังคมสมัยใหม่
โดยเฉพาะการใช้งานในเด็กและเยาวชน
บริษัทดำเนินการสนับสนุนการใช้อินเทอร์เน็ตอย่างปลอดภัยและสร้างสรรค์ด้วยให้การสนับสนุนการทำงานของมูลนิธิอินเทอร์เน็ตร่วมพัฒนาไทย
(www.inetfoundation.or.th) อย่างต่อเนื่องมาตลอดระยะเวลา 10 ปี
ในการดำเนินกิจกรรมส่งเสริมการนำเทคโนโลยีสารสนเทศและอินเทอร์เน็ตมาใช้เป็นสื่อกลาง
ในการพัฒนาเศรษฐกิจและสังคม โดยเฉพาะในชนบท ชุมชน และผู้ด้อยโอกาส ให้สามารถเรียนรู้
คุ้นเคยและสามารถใช้เทคโนโลยีชนิดนี้ ยกระดับความเป็นอยู่ของสังคมไทยให้ดีขึ้น

นอกจากนี้ บริษัทได้ส่งเสริมการอนุรักษ์ทรัพยากรทางธรรมชาติและสิ่งแวดล้อม
โดยได้ร่วมกับมูลนิธิอินเทอร์เน็ตพัฒนาไทย จัดกิจกรรม “ปลูกใจ ปลูกป่า ปลูกต้นกล้าความดี
ปลูกป่าชายเลนที่จังหวัดสมุทรสาคร
นอกจากนี้ได้บริจาคกางเกงแก้วให้แก่ทีมอาสาดุสิตเพื่อช่วยเหลือผู้ประสบอุทกภัยน้ำท่วมที่จังหวัดปราจีนบุรี

ด้านการศึกษา

บริษัทได้เปิดโอกาสให้นักศึกษาสถาบันต่างๆ และองค์กรที่มีความสนใจเข้าเยี่ยมชม INET Data
Center
หรือบริการศูนย์ข้อมูลคอมพิวเตอร์ที่เป็นแหล่งเรียนรู้สำคัญของการเข้าถึงข้อมูลทางอินเทอร์เน็ตของประเทศไทยและทั่วโลก
พร้อมทั้งเรียนรู้การดำเนินงานของบริษัท โดยมีสถาบันและองค์กรที่สนใจเข้ามาศึกษาดูงานของบริษัท
อาทิ ตลาดหลักทรัพย์แห่งประเทศไทย สำนักงานปลัดกระทรวงยุติธรรม และจุฬาลงกรณ์มหาวิทยาลัย
ฯลฯ

มาตรฐานระดับสากล ISO 9001: 2008 และ ISO:IEC 27001 : 2005

บริษัทได้รับการรับรองระบบคุณภาพมาตรฐานระดับสากล ISO 9001:2008 มาอย่างต่อเนื่อง
มีขอบเขตการรับรองคุณภาพฯ ครอบคลุมบริการ Corporate Node, MetroLAN และ Data
Center ตอบสนองเจตนารมณ์
มุ่งมั่นพัฒนาและเสริมศักยภาพบริการที่ดีที่สุดเพื่อตอบสนองความต้องการแก่ลูกค้า

นอกจากนี้ในปี 2556 บริษัทยังได้รับการรับรองมาตรฐานความปลอดภัยตามมาตรฐาน ISO/IEC
27001 : 2005 ที่ศูนย์ข้อมูลที่อาคารบางกอกไทยทาวเวอร์
รวมทั้งได้รับการรับรองมาตรฐานความปลอดภัย ตามมาตรฐาน ISO/IEC 27001 : 2005
สำหรับบริการคลาวด์สาธารณะเป็นรายแรกของประเทศไทย
ครอบคลุมบริการที่อาคารไทยซัมมิททาวเวอร์และอาคารบางกอกไทยทางเวอร์

ในปี 2557 บริษัทมีแผนขอรับรองมาตรฐานด้านบริการ ISO20000 สำหรับ cloud service
และมาตรฐาน ISO22301 Business Continuity

4.2 การตลาดและสภาวะการแข่งขัน

4.2.1 กลยุทธ์และทิศทางธุรกิจ

ทิศทางธุรกิจ

บริษัทได้ดำเนินการตามทิศทางองค์กรและกลยุทธ์ธุรกิจที่กำหนดไว้อย่างต่อเนื่อง
เพื่อให้บรรลุเป้าหมายระยะสั้นและระยะยาวในการเป็นธุรกิจให้บริการด้านอินเทอร์เน็ตชั้นนำ
อย่างไรก็ตามการเปลี่ยนแปลงด้านสภาพแวดล้อม เทคโนโลยีในตลาดและการแข่งขันที่รุนแรงมากขึ้น
ได้ส่งผลกระทบต่อการดำเนินธุรกิจของบริษัท ทำให้บริษัทได้ปรับแนวทางการให้บริการไปเป็น
ผู้ให้บริการโครงสร้างพื้นฐานด้าน ICT ( infrastructure service provider)
ปรับกระบวนการดำเนินงานให้มีความคล่องตัว
เพื่อให้มีขีดความสามารถในการดำเนินธุรกิจเพิ่มขึ้นและมีต้นทุนที่สามารถแข่งขันในตลาดได้
และเพื่อเตรียมความพร้อมสำหรับการเติบโตและการสร้างองค์กรให้แข็งแกร่งและยั่งยืนสำหรับการแข่งขันในระยะถัดไป

บริษัทได้ทำการวิเคราะห์สภาวะแวดล้อมและการแข่งขันที่มีผลกระทบต่อการดำเนินธุรกิจขององค์กรทั้งภายในและภายนอกแล้ว
ได้กำหนดกลยุทธ์ธุรกิจหลักเพื่อรับมือกับสภาพแวดล้อมการแข่งขันที่เข้มข้นและการเปลี่ยนแปลงอย่างรวดเร็ว
และนำไปสู่การบรรลุเป้าหมายในการดำเนินธุรกิจได้อย่างมีประสิทธิภาพ

กลยุทธ์การดำเนินธุรกิจ

กลยุทธ์ที่ใช้เป็นแนวทางในการดำเนินธุรกิจที่จะนำมาใช้เพื่อให้บริษัทฯ สามารถบรรลุเป้าหมายได้

1.  เน้นการให้บริการ cloud โดยเฉพาะ server, storage
    ในกลุ่มลูกค้ารายใหญ่ที่ให้ความสำคัญกับคุณภาพการให้บริการ เช่นกลุ่มสถาบันการเงิน
    กลุ่มบริษัทขนาดใหญ่

2.  ร่วมมือกับพันธมิตรในการให้บริการ Internet broadband (FTTX)

4.2.2 ภาวะการแข่งขัน

  ภาวะอุตสาหกรรมธุรกิจการให้บริการไอซีที

ภาวะเศรษฐกิจช่วงปี 2556 – 2557 อยู่ในช่วงชะลอตัว
จากข้อมูลของสภาพัฒนาการเศรษฐกิจและสังคมแห่งชาติ ประเมินว่าเศรษฐกิจไทยปี 2557
จะขยายตัวที่ระดับ 4-5% โดยมีปัจจัยหลักที่สนับสนุนได้คือการส่งออก
ประกอบการค่าเงินบาทที่อ่อนตัวลง สำหรับการบริโภคเอกชน จะขยายตัว 2.7% เพิ่มจากปี 2556
ที่ขยายตัวเพียง 0.8% แต่ก็ไม่สามารถกระตุ้นได้มาก เพราะประชาชนมีกำลังซื้อลดลง
อย่างไรก็ตาม เนื่องจากบริการ infrastructure ของบริษัท
เป็นส่วนที่จะช่วยองค์กรลดค่าใช้จ่าย เปลี่ยนการลงทุนด้วยจำนวนเงินสูง เป็นการเช่าใช้รายเดือน
ทำให้สามารถดำเนินธุรกิจไปได้ด้วยต้นทุนที่ต่ำลง
จึงเป็นโอกาสที่จะนำเสนอบริการต่างๆในภาคเอกชนในปี 2557

จากสถานการณ์ภัยพิบัติอันไม่คาดฝัน ทั้งจากภัยธรรมชาติและการเมืองที่เกิดขึ้นในช่วง 2-3
ปีที่ผ่านมา และมีโอกาสจะเกิดอีกในอนาคต
ทำให้องค์กรต่างๆมีความตื่นตัวเรื่องการบริหารจัดการเพื่อให้ธุรกิจสามารถดำเนินการได้อย่างต่อเนื่อง
(Business Continuity Management) โดยเฉพาะระบบ IT และข้อมูลสำคัญ
ทำให้บริษัทมีโอกาสที่จะนำเสนอบริการ DR site (Disaster Recovery Site) และบริการ
BCP บนศูนย์ IDC ที่ได้มาตรฐานของบริษัท

แนวโน้มเทคโนโลยีของโลกเข้าสู่การใช้ mobile Internet ด้วย mobile device, mobile
applications รวมทั้งในประเทศไทย เนื่องจากการประมูล 3G และจะประมูล 4G-LTE
ในอนาคตอันใกล้ ส่งผลให้ จำนวน subscribers ที่ใช้ mobile data จะเพิ่มขึ้นอย่างรวดเร็ว
จากการสำรวจตลาดของเนคเทค คาดว่าสัดส่วน smart phone จะคิดเป็น 78%
ของโทรศัพท์ทั้งหมด ซึ่งส่งผลให้ฝั่ง supply คือผู้ให้บริการ application, e commerce,
content ต่างๆ ต้องปรับตัวเข้าสู่การให้บริการ on cloud อยู่บนศูนย์ IDC
ที่มีเครือข่ายเชื่อมต่อขนาดใหญ่ที่มีเสถียรภาพ อันเป็นโอกาสของบริษัทที่จะให้บริการ
infrastructure as a service ให้กับตลาดกลุ่มนี้

จากการประมูลดิจิตอลทีวีและการให้บริการ IPTV ที่เติบโตรับกับเทคโนโลยี broadband
ที่พัฒนามากจนสามารถส่งข้อมูลได้สูงมากเป็น Gbps และ life style ที่เปลี่ยนไปของคนรุ่นใหม่
ทำให้เกิดความต้องการบริโภค Internet ถึงบ้านด้วยความเร็วสูง มีเสถียรภาพ ด้วยเทคโนโลยี
FTTX (Fiber To The X)
บริษัทเล็งเห็นโอกาสที่จะให้บริการอินเทอร์เน็ตร่วมกับพันธมิตรผ่านเครือข่ายความเร็วสูงไปยังที่อยู่อาศัยในตลาด
mass โดยอาศัยจุดแข็งของบริษัทที่มีประสบการณ์
ความชำนาญในการให้บริการอินเทอร์เน็ตมาอย่างยาวนาน

  กลยุทธ์การแข่งขันของบริษัท

เพื่อบรรลุเป้าหมายบริษัทที่วางไว้ จึงได้กำหนดกลยุทธ์การแข่งขัน ดังนี้

-   ใช้แนวทาง Customer Centric
    เพื่อนำเสนอขายบริการที่ตรงกับความต้องการของลูกค้าในแต่ละกลุ่มธุรกิจ

-   เน้นการให้บริการที่มีคุณภาพ เชื่อถือได้ จากทีมงานที่มีความเชี่ยวชาญ ภายใต้ราคาที่แข่งขันได้

-   ร่วมมือกับพันธมิตรร่วมให้บริการที่มีคุณภาพแก่ลูกค้า

-   ปรับกลยุทธ์การทำธุรกิจ มุ่งเน้นให้บริการคุณภาพ สร้างผลกำไรให้กับองค์กร
    มีโอกาสขยายบริการเพิ่มขึ้นเพื่อตอบสนองการทำธุรกิจของลูกค้า มากกว่าลูกค้ารายย่อย

  การทำตลาดในปีที่ผ่านมา และช่องทางการจำหน่าย

ในปี 2556 บริษัททำการตลาดแบบเฉพาะเจาะจง
นำเสนอบริการไปยังกลุ่มลูกค้าเป้าหมายแต่ละกลุ่ม
เพื่อให้มั่นใจว่าสินค้าและบริการของบริษัทสามารถช่วยลูกค้าทำธุรกิจอย่างมีประสิทธิภาพมากขึ้น
และทำได้การขายผ่านพนักงานขายของบริษัท

เปรียบเทียบคู่แข่งขันในภาพรวม

  - ตลาด Internet access และการให้บริการเฉพาะการเชื่อมต่อ network
  เป็นตลาดที่มีการแข่งขันสูงมาก เนื่องจากผู้ใช้มองว่าไม่มีความแตกต่าง
  สามารถเปลี่ยนไปใช้รายใหม่ได้อย่างง่าย ผู้ที่มีความได้เปรียบมากคือ network provider
  ที่มีโครงข่ายเอง ทำให้สามารถทำต้นทุนที่ต่ำได้ กลยุทธ์คือการบริหารจัดการต้นทุนให้ต่ำที่สุด
  และการนำบริการ access เป็นหนึ่งใน solution ที่ให้บริการลูกค้า

  - ตลาด IDC บริษัทมุ่งเน้นให้บริการในกลุ่มลูกค้าที่ต้องการศูนย์ IDC ที่ทันสมัย ได้มาตรฐาน
  ISO 27001 Data Center management สามารถประหยัดพลังงาน
  ทำให้อายุการใช้งานของอุปกรณ์ยืนยาว ตั้งอยู่บนเครือข่ายขนาดใหญ่ มีเสถียรภาพ
  ซึ่งมีผู้ให้บริการน้อยราย บริษัทมีข้อได้เปรียบเนื่องจากมีศูนย์ IDC ที่ได้มาตรฐานสูง 2 แห่ง
  พร้อมให้บริการทันที ทำให้ตอบสนองความต้องการของลูกค้าได้ทันที

  - ตลาดการให้บริการ cloud computing กระแสของ cloud ได้เริ่มในต่างประเทศมากว่า
  5 ปีแล้ว แต่ในประเทศไทย เริ่มมีการให้บริการ cloud อย่างจริงจังประมาณปี 2555
  โดยบริษัทจัดเป็นผู้บุกเบิกในการให้บริการ public cloud รายแรกๆของประเทศ
  โดยเฉพาะเป็นบริการด้วย platform ที่มีคุณภาพสูง บริการมีการเติบโตอย่างต่อเนื่อง
  ตลาดที่บริษัทมุ่งเน้นคือการให้บริการ cloud ที่ได้มาตรฐาน ผ่านการรับรองคุณภาพการบริการ
  ISO 20000 cloud service และอยู่บนศูนย์ IDC
  ที่ผ่านการรับรองมาตรฐานการบริหารจัดการความปลอดภัยสารสนเทศ ISO/IEC 27001

จำนวนคู่แข่งขันโดยประมาณ ขนาดของบริษัทเมื่อเทียบกับคู่แข่งขัน
และสถานภาพและศักยภาพในการแข่งขัน

ในอุตสาหกรรมเดียวกันกับบริษัท มีบริการที่ได้รับอนุญาตประกอบกิจการอินเทอร์เน็ตจาก กสทช
จัดว่าเป็นคู่แข่งขันของบริษัท โดยบริษัทจัดว่าเป็นบริษัทขนาดกลางในกลุ่มคู่แข่งขัน
และบริษัทมีศักยภาพเพียงพอที่จะแข่งขันกับคู่แข่งขันได้

5. ทรัพย์สินที่ใช้ในการประกอบธุรกิจ

5.1 ลักษณะสำคัญของทรัพย์สินถาวรหลักที่บริษัทใช้ในการประกอบธุรกิจ ณ วันที่ 31 ธันวาคม 2556

  ------------------------ ----------------------- -----------------------
  ลักษณะสำคัญของทรัพย์สิน       มูลค่าทรัพย์สิน* (ล้านบาท)    ลักษณะกรรมสิทธิ์

  อุปกรณ์เครือข่าย             366                     บริษัทเป็นเจ้าของกรรมสิทธิ์

  คอมพิวเตอร์                10                      บริษัทเป็นเจ้าของกรรมสิทธิ์
  ------------------------ ----------------------- -----------------------

หมายเหตุ : *ราคาทุน

5.2 สินทรัพย์ไม่มีตัวตนที่สำคัญในการประกอบธุรกิจ

+--------------------+----------------+--------------+---------------+
| รายชื่อโดเมน         | หน่วยง          | วันที่จดชื่อโดเมน | วันที่หมดอายุ     |
|                    | านที่รับจดชื่อโดเมน |              |               |
| (Domain Name)      |                |              |               |
+--------------------+----------------+--------------+---------------+
| INET – TH.COM      | บริษัท ดอทอะไร   | 6 มิถุนายน     | 5 มิถุนายน 2559 |
|                    | จำกัด           | 2540         |               |
+--------------------+----------------+--------------+---------------+
| INET – TH.NET      | บริษัท ดอทอะไร   | 14 มกราคม    | 13 มกราคม     |
|                    | จำกัด           | 2538         | 2559          |
+--------------------+----------------+--------------+---------------+
| THAI.COM           | บริษัท ดอทอะไร   | 25 พฤษภาคม   | 24 พฤษภาคม    |
|                    | จำกัด           | 2538         | 2559          |
+--------------------+----------------+--------------+---------------+
| THAI.NET           | บริษัท ดอทอะไร   | 22 เมษายน    | 23 เมษายน     |
|                    | จำกัด           | 2538         | 2559          |
+--------------------+----------------+--------------+---------------+
| INET.CO.TH         | บริษัท ดอทอะไร   | 17 มกราคม    | 16 มกราคม     |
|                    | จำกัด           | 2543         | 2559          |
+--------------------+----------------+--------------+---------------+
| INET.IN.TH         | บริษัท ดอทอะไร   | 2 พฤษภาคม    | 1 พฤษภาคม     |
|                    | จำกัด           | 2544         | 2559          |
+--------------------+----------------+--------------+---------------+
| INET – TH.IN.TH    | บริษัท ดอทอะไร   | 2 พฤษภาคม    | 1 พฤษภาคม     |
|                    | จำกัด           | 2544         | 2559          |
+--------------------+----------------+--------------+---------------+
| INTER.NET.TH       | บริษัท ดอทอะไร   | 17 มกราคม    | 16 มกราคม     |
|                    | จำกัด           | 2543         | 2559          |
+--------------------+----------------+--------------+---------------+
| INTE               | บริษัท ดอทอะไร   | 2 พฤษภาคม    | 1 พฤษภาคม     |
| RNETTHAILAND.IN.TH | จำกัด           | 2545         | 2559          |
+--------------------+----------------+--------------+---------------+
| INTER              | บริษัท ดอทอะไร   | 2 พฤษภาคม    | 1 พฤษภาคม     |
| NET-THAILAND.IN.TH | จำกัด           | 2545         | 2559          |
+--------------------+----------------+--------------+---------------+

หมายเหตุ : กรณีที่ชื่อโดเมนใดหมดอายุลง บริษัทจะพิจารณาการต่ออายุตามความเหมาะสม

5.3 นโยบายการลงทุนในบริษัทย่อย บริษัทร่วม และบริษัทที่เกี่ยวข้อง

5.3.1 บริษัทได้จัดตั้งบริษัท แมนดาลา คอมมูนิเคชั่น จำกัด เป็นบริษัทย่อย มีทุนจดทะเบียน 10
ล้านบาท แบ่งเป็นหุ้นสามัญจำนวน 1 ล้านหุ้น มูลค่าหุ้นละ 10 บาท
โดยบริษัทเข้าถือหุ้นจำนวนร้อยละ 99.99
มีวัตถุประสงค์เพื่อดำเนินการให้บริการอินเทอร์เน็ตซึ่งหมายถึงการให้บริการการเข้าถึงเครือข่ายคอมพิวเตอร์และ/หรืออุปกรณ์สื่อสารอิเล็กทรอนิกส์ใด
ๆ
ที่เชื่อมโยงกันเป็นเครือข่ายทั่วโลกและมีการสื่อสารข้อมูลโดยใช้มาตรฐานอินเทอร์เน็ตโปรโตคอลร่วมกัน
รวมทั้งบริการอื่นที่เกี่ยวเนื่องแก่ผู้ใช้บริการ

รายชื่อคณะกรรมการบริษัท แมนดาลา คอมมูนิเคชั่น จำกัด ณ วันที่ 31 ธันวาคม 2556
มีรายนามดังต่อไปนี้

1. นางมรกต กุลธรรมโยธิน ประธานกรรมการ

2. นายทรงศักดิ์ ทนุบำรุงสาสน์ กรรมการ

3. นางสาวพรทิพย์ วชิรางกูร กรรมการ

5.3.2 บริษัทได้ร่วมลงทุนในบริษัท เน็ตเบย์ จำกัด ประกอบธุรกิจอีโลจิสติกส์
จัดทำและพัฒนาระบบทางอิเล็กทรอนิกส์
รวมทั้งเป็นที่ปรึกษาให้คำแนะนำด้านโทรคมนาคมและการสื่อสาร

บริษัท เน็ตเบย์ จำกัด มีทุนจดทะเบียนทั้งสิ้น 90 ล้านบาท เรียกชำระแล้ว 90 ล้านบาท
บริษัทถือหุ้นสามัญสัดส่วนร้อยละ 40 ของทุนจดทะเบียน คิดเป็นมูลค่าร่วมลงทุน 36 ล้านบาท
โดยบริษัทคาดหวังว่าประโยชน์ที่จะได้รับจากการลงทุนคือ
จะส่งเสริมให้ธุรกิจของบริษัทมีความหลายหลายในการบริการมากยิ่งขึ้น
และสามารถให้บริการด้านอิเล็กทรอนิกส์อย่างครบวงจรเพื่อรองรับการขยายตัวอย่างรวดเร็วของธุรกิจ

บริษัทได้ส่งตัวแทนเข้าดำรงตำแหน่งกรรมการในบริษัท เน็ตเบย์ จำกัด มีรายนามดังต่อไปนี้

1.  นายสหัส ตรีทิพยบุตร กรรมการ

2.  นายวัลล์ชัย เวชชีวะดำรงค์ รองกรรมการผู้จัดการ

6.   ข้อพิพาททางกฎหมาย

ข้อพิพาททางกฎหมายที่บริษัทเป็นคู่ความหรือคู่กรณี
ซึ่งเป็นคดีหรือข้อพิพาทที่ยังไม่สิ้นสุดและเป็นคดีที่อาจมีผลกระทบต่อการดำเนินธุรกิจของบริษัทอย่างมีนัยสำคัญและเป็นคดีที่มิได้เกิดจากการประกอบธุรกิจโดยปกติ
ณ วันที่ 31 ธันวาคม 2556 มีรายละเอียดดังนี้

       1. ข้อพิพาทตามสัญญากู้ยืมเงินและสัญญาค้ำประกัน

ตามที่บริษัท อินเทอร์เน็ตประเทศไทย จำกัด (มหาชน) ได้ให้บริษัทแห่งหนึ่งกู้ยืมเงิน
โดยมีบุคคลค้ำประกัน เพื่อใช้เป็นเงินทุนหมุนเวียนในกิจการของบริษัท
โดยตกลงชำระคืนต้นเงินกู้พร้อมดอกเบี้ยในอัตราร้อยละ 7 ต่อปี ให้เสร็จสิ้นภายในเดือนพฤษภาคม
2550
 ต่อมาเนื่องจากบริษัทดังกล่าวผิดนัดชำระหนี้และไอเน็ตได้ดำเนินการติดตามทวงถามตามเงื่อนไขของสัญญาจนถึงที่สุดแล้ว
แต่บริษัทดังกล่าวกลับเพิกเฉยมิได้ชำระคืนเงินกู้และดอกเบี้ยแก่บริษัท อินเทอร์เน็ตประเทศไทย
จำกัด (มหาชน) ตามสัญญาแต่อย่างใด

         บริษัท อินเทอร์เน็ตประเทศไทย จำกัด (มหาชน)
จึงได้ฟ้องร้องดำเนินคดีกับบริษัทดังกล่าวและผู้ค้ำประกัน ต่อศาลแพ่งเมื่อวันที่ 11 พฤษภาคม 2550
เรียกต้นเงินกู้พร้อมดอกเบี้ยและค่าเสียหายตามกฎหมาย ปัจจุบันศาลชั้นต้นได้มีคำพิพากษาแล้ว
แต่บริษัท อินเทอร์เน็ตประเทศไทย จำกัด (มหาชน)
มีความคิดเห็นแย้งในหลายประเด็นจึงได้ดำเนินการยื่นอุทธรณ์คำพิพากษาศาลชั้นต้น
ตามกระบวนการทางกฎหมายเมื่อวันที่ 26 มกราคม 2552

ปัจจุบันศาลอุทธรณ์ได้มีพิพากษากลับให้จำเลยทั้งสองร่วมกันชำระเงินจำนวน 21,722,142.52 บาท
พร้อมดอกเบี้ยอัตราร้อยละ 7.5 ต่อปี ของต้นเงินดังกล่าวนับถัดจากวันฟ้อง (ฟ้องวันที่ 11
พฤษภาคม 2550) เป็นต้นไปจนกว่าจะชำระเสร็จแก่โจทก์
กับให้จำเลยทั้งสองร่วมกันใช้ค่าฤชาธรรมเนียมทั้งสองศาลแทนโจทก์ โดยกำหนดค่าทนายความรวม
10,000 บาท ซึ่งจำเลยทั้งสองได้ใช้สิทธิยื่นฎีกาคำพิพากษาต่อศาลฎีกา
ปัจจุบันคดีอยู่ในระหว่างการพิจารณาของศาลฎีกา

 

       2. ข้อพิพาทกับบริษัท โลตัสทีวี จำกัด

คดีนี้บริษัท โลตัสทีวี จำกัด ได้เป็นโจทก์ยื่นฟ้องบริษัท อินเทอร์เน็ตประเทศไทย จำกัด (มหาชน)
เป็นจำเลยที่ 1 ต่อศาลแพ่ง เมื่อวันที่ 22 พฤษภาคม 2550 ให้รับผิดฐานละเมิด,
เปิดเผยความลับทางการค้า, เรียกคืนทรัพย์, เรียกค่าสินไหมทดแทนหรือค่าเสียหาย โดยคดีนี้
ศาลมีคำพิพากษาเมื่อวันที่ 22 กันยายน 2553
โดยสรุปใจความในประเด็นสาระสำคัญตามคำพิพากษาได้ว่าบริษัท อินเทอร์เน็ตประเทศไทย จำกัด
(มหาชน) จำเลย
มิได้กระทำละเมิดหรือเปิดเผยความลับทางการค้าในสัญญาร่วมให้บริการอันเป็นการกระทำให้บริษัท
โลตัสทีวี จำกัด โจทก์ ได้รับความเสียหายตามคำฟ้องแต่ประการใด

โจทก์ (บริษัท โลตัสทีวี จำกัด) ได้ยื่นอุทธรณ์คำพิพากษา
และปัจจุบันศาลอุทธรณ์ได้มีคำพิพากษายืนตามคำพิพากษาของศาลชั้นต้น
และไม่มีคู่ความฝ่ายใดยื่นฎีกาคำพิพากษาของศาลอุทธรณ์ คดีจึงถึงที่สุด